El termini per presentar els formularis de sol·licitud és del 13 d'agost al 15 d'octubre de 2020.
Documentació que s'ha de presentar, si escau:
La memòria explicativa ha de detallar: els arguments de la proposta per la qual es presenta la candidatura al Premi, el valor col·lectiu de l'acció o actuació desenvolupada i les conseqüències socials de l'acció dels candidats (persones físiques o persones jurídiques).
A més, en el cas de persones físiques, s'ha de presentar una memòria curricular que argumenti les aportacions desenvolupades pel candidat o candidata.
La memòria s'ha de presentar amb un interlineat d'1,5 i lletra Arial, mida 12, i s'ha d'elaborar amb qualsevol processador de textos i desar en format Word (.doc) o Adobe Reader (.pdf).
Aquest Premi no està limitat a un període d'actuació concret.
Les persones interessades, físiques o jurídiques, cal que compleixin els requisits següents:
El Departament de Treball, Afers Socials i Famílies de la Generalitat de Catalunya, per mitjà de la Direcció General d'Acció Cívica i Comunitària, convoca el Premi de Civisme a la cohesió social.
En la societat actual, la cohesió social és un dels reptes més grans que tenim com a comunitat.
El treball que duen a terme els diferents agents de la nostra societat amb l'objectiu que els ciutadans tinguin sentit de pertinença a l'espai comú i se sentin integrats en la comunitat, que s'adreça especialment als col·lectius que poden patir en major proporció la intolerància, a vegades no té el reconeixement que es mereix.
Aquest treball per establir unions o lligams entre les persones i la societat, particularment en el context de la diversitat, és un dels pilars fonamentals per crear cohesió social.
Principalment, cal posar en relleu la lluita contra el racisme, la xenofòbia i altres formes d'intolerància.
El Premi de Civisme a la cohesió social vol reconèixer persones o organitzacions de la societat que destaquin per actuacions que afavoreixin la cohesió social, sobretot dels col·lectius que són susceptibles de patir discriminacions.
El Premi de Civisme a la cohesió social té com a destinatàries les persones físiques de més de 18 anys, així com les persones jurídiques que compleixin els requisits establerts.
S'hi pot concórrer mitjançant una candidatura presentada per una institució, un organisme o una entitat, o hi poden concórrer les mateixes persones físiques o jurídiques interessades.
El jurat ha de puntuar les accions i actuacions d'acord amb els criteris següents:
Si el jurat ho creu convenient, el Premi pot quedar desert.
El jurat també pot atorgar mencions honorífiques a les accions que no hagi premiat però que, per la seva qualitat, puguin ser objecte de reconeixement públic.
Les persones físiques han de presentar les sol·licituds per participar en aquests Premis i els treballs corresponents preferentment de forma electrònica, sens perjudici d'utilitzar el canal presencial.
En el cas de les persones jurídiques i els ens locals, les sol·licituds i altres tràmits associats al procediment de concessió i justificació dels premis s'han de formalitzar exclusivament per via electrònica.
Una vegada emplenat el formulari, les persones jurídiques i els ens locals han de presentar-lo electrònicament juntament amb la documentació prevista.
S'ha de presentar un formulari de sol·licitud per a cada premi que se sol·liciti.
Si teniu problemes per descarregar formularis PDF amb el navegador de Google Chrome, consulteu la pàgina de Suport a la tramitació.
Si en algun moment cal presentar algun altre tipus de documentació, es podrà fer mitjançant el formulari d'aportació de documentació.
La relació de certificats digitals vàlids es pot consultar a la secció Certificats i signatures electròniques de la Seu electrònica de la Generalitat de Catalunya.
La documentació que no es pugui presentar amb la sol·licitud, es podrà lliurar a través dels requeriments que es generaran automàticament després d'haver tramitat el formulari de sol·licitud.
Es podrà utilitzar un màxim de quatre requeriments automàtics amb una capacitat de 100 Mb cadascun.
Si es considera que tota la documentació no es pot presentar a través dels requeriments automàtics, s'habilitarà un espai al servei d'allotjament de fitxers OneDrive, quan així s'hagi sol·licitat al formulari de sol·licitud.
Els treballs que acompanyin la sol·licitud, ja siguin de resposta als requeriments automàtics o a través de OneDrive, s'hauran de presentar en un termini màxim de 24 hores.
En el cas dels ens locals i altres departaments o sector públic de la Generalitat de Catalunya, el formulari de sol·licitud s'ha de presentar per via electrònica a través de l'extranet de les administracions públiques catalanes, plataforma EACAT.
En el cas que es produeixi una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es pot dur a terme durant els tres dies hàbils següents.
Les persones físiques que optin per la sol·licitud presencial, l'han de presentar a les oficines de registre del Departament de Treball, Afers Socials i Famílies o bé a qualsevol dels llocs que preveu la Llei 39/2015, d'1 d'octubre, del procediment administratiu comú de les administracions públiques.
En el cas de sol·licitud presencial, els treballs es podran presentar adjuntant una còpia en suport digital USB o bé mitjançant el servei d'allotjament de fitxers OnDrive, si així es sol·licita al formulari de sol·licitud.
Com i quan s'envia la resposta de l'Administració?
La tramitació d'aquests Premis correspon a la Direcció General d'Acció Cívica i Comunitària, i la resolució a la persona titular de la Secretaria d'Afers Socials i Famílies.
La resolució dels Premis es notifica mitjançant la seva publicació al Tauler electrònic de l'Administració de la Generalitat de Catalunya, sens perjudici que es puguin utilitzar addicionalment altres mitjans electrònics.
El termini màxim per emetre i notificar la resolució és de sis mesos a comptar de la data de publicació de la convocatòria.
Transcorregut aquest termini, si no s'ha dictat i notificat una resolució expressa, la sol·licitud s'entén desestimada per silenci administratiu.
Es pot presentar recurs contra la resolució?
Contra la resolució, que no exhaureix la via administrativa, les persones interessades poden interposar recurs d'alçada en el termini d'un mes comptat a partir de l'endemà de la seva publicació, davant la persona titular de la Direcció General d'Acció Cívica i Comunitària o davant la persona titular del Departament de Treball, Afers Socials i Famílies.